b'\n_START_ARTICLE_\nIntellivision\n_START_SECTION_\nSejarah\n_START_PARAGRAPH_\nSyarikat Mattel ditubuhkan pada tahun 1945 di mana bisnesnya tertumpu kepada pengeluaran produk permainan kanak-kanak. Siri produk Barbie berjaya membuatkan Mattel antara syarikat terkenal di kawasan Amerika Syarikat. Beberapa produk permainan kanak-kanak lain juga nyata memberikan keuntungan yang besar kepada mereka._NEWLINE_Mattel Electronics, anak syarikat kepada Mattel mengeluarkan beberapa produk permainan kanak-kanak elektronik, antaranya Auto Race iaitu peranti mudah alih pertama keluaran mereka. Dengan kejayaan serta pasaran yang laris untuk produk-produk mereka, syarikat Mattel yakin untuk membangunkan konsol permainan video keluaran mereka sendiri yang diberi nama Intellivision._NEWLINE_Pada awalnya, Mattel berdepan dengan masalah untuk memasarkan konsol mereka kerana populariti konsol Atari 2600 sangat tinggi pada masa itu. Tron Solar Sailer, salah seorang pembangun permainan video mencadangkan kesemua permainan video untuk konsol Intellivision dikeluarkan dalam genre sukan yang mana grafik permainan ini dapat dijalankan dengan berkesan dengan konsol ini._NEWLINE_Mattel terpaksa menghentikan pengeluaran konsol ini pada tahun 1983 akibat krisis permainan video yang berlaku pada ketika itu.'